Ritratt: Pixabay .td_uid_2_60a3fac24eeb1_rand.td-a-rec-img{text-align:left}.td_uid_2_60a3fac24eeb1_rand.td-a-rec-img img{margin:0 auto 0 0} Il-Parlament b'mod unanimu għadda mill-istadji kollha l-abbozz ta' liġi dwar ir-riforma tal-kirijiet kontrollati. Din hija l-liġi li se tirregola l-kirijiet li saru qabel l-1 ta' Ġunju 1995. L-emendi ġew imnebbħa mid-deċiżjonijiet li ngħataw mill-Qrati li kkundannaw lill-Gvern iħallas għexieren ta' miljuni. Hemm mal-10,000 persuna li l-maġġoranza tagħhom huma anzjani li jgħixu fi propjetà b'kirja protetta. "Diżappuntat" – Ivan Bartolo, PN Fil-Parlament, id-deputat Nazzjonalista Ivan Bartolo qal li filwaqt li l-Oppożizzjoni kienet se tivvota favur il-liġi, xtaq jesprimi d-diżappunt tiegħu li l-proposti li għamel sabiex titjieb il-liġi tal-kera ma ngħatawx widen mill-Gvern. Huwa qal li l-Gvern ried li akkost ta' kollox il-proċess ta' kif se tiġi kkalkulata l-kera l-ġdida jsir fil-Bord tal-Kera, bord li fl-aħħar sentejn ma qatax aktar minn 130 sentenza fis-sena. Bartolo insista li l-PN żamm l-istess prinċipju ta' partenza tal-Gvern imma ppropona illi ż-żieda tista' ssir permezz ta' ittra uffiċjali li tiffissa l-kera l-ġdida abbażi ta' stima ta' perit. Fil-każ biss illi l-inkwilin jew l-Awtorità tad-Djar joġġezzjonaw għal din il-kirja, illi l-kawża tispiċċa quddiem il-Bord tal-Kera. Id-deputat Nazzjonalista qal li l-PN ppropona wkoll illi t-test tal-mezzi jsir mill-Awtorità tad-Djar kif isir f'benefiċċji soċjali oħra. B'hekk, saħaq Bartolo, tonqos il-pressjoni fuq il-Bord tal-Kera illi jrid iwettaq it-test tal-mezzi hu, meta hu mgħobbi b'ħafna xogħol. Fl-aħħarnett, Bartolo oġġezzjona għall-proposta tal-Gvern illi l-kawżi tal-kera ma jkollhomx għalfejn imorru għall-medjazzjoni qabel,għaliex il-PN jemmen illi jkun hemm metodu alternattiv għall-qorti sabiex jiġu riżolti l-kwistjonijiet bejn il-partijiet. "L-Oppożizzjoni m'offriet l-ebda alternattiva" – Ministru Galdes Il-Ministru għall-Akkomodazzjoni Soċjali qal li l-Oppożizzjoni ma offriet l-ebda alternattiva għall-Bord tal-Kera, "li hi entità legali sa mill-1936". Huwa qal li għall-ewwel darba l-Gvern qed jagħmel xi ħaġa dwar il-kirjiet ta' qabel l-1995, u jinħoloq bilanċ bejn id-drittijiet tas-sidien u dawk tal-inkwilin. .td_uid_3_60a3fac24f180_rand.td-a-rec-img{text-align:left}.td_uid_3_60a3fac24f180_rand.td-a-rec-img img{margin:0 auto 0 0}